У августу 1813. је Аустрија објавила рат Француском царству, аустријска војска под командом генерала Франца Томашиха провалила у Илирске провинције. У брзом продору, помогла им је и пета колона, јер је добар део покрајинских јединица у Хрватској састављен од домаћих људи, једноставно прешао на аустријску страну. Задар је пао 6. децембра 1813, након опсаде од 34 дана. Дубровчани су подигли устанак и протерали Французе надајући се да ће моћи обновити своју републику али су се разочарали кад су 20. септембра 1813. у град ушле аустријске снаге. Боку которску и околину су у лету 1813. заузеле црногорске снаге, и држале под својом влашћу до лета 1814, кад су је под притиском великих сила морали препустити Аустрији — 11. јуна. Британска морнарица повукла се са Виса и Корчуле у јулу 1815. након коначног Наполеоновог слома после битке код Ватерлоа.